«Менің жетістігімнің формуласы» тақырыбындағы Республикалық үздік эссе байқауына қатысу туралы

өтініш-сауалнама

|  |  |
| --- | --- |
| Автордың фамилиясы, аты, тегі (толық) | Тұрсынбекова Жанерке Тұрсынбекқызы |
| Туылған, күні, айы, жылы | 25 шілде 1992  |
| Жұмыс орны | Ақмола облысы, Целиноград ауданы, Антоновка ауылы № 23 негізгі мектебі |
| Лауазымы  | Ағылшын тілі пәні мұғалімі |
| Педагогикалық өтілі | 6 жыл 10 ай |
| Категория  | II |
| Телефон  | 8(771)-001-02-47 |
| E-mail | Angel\_25.07@mail.ru |

Эссе: «Менің жетістігімнің формуласы»

1. Кіріспе

2. Негізгі бөлім

3. Қорытынды

 Еліміздің ертеңі- бүгінгі жас ұрпақтың қолында, ал жас ұрпақтың тағдыры- ұстаздардың қолында.

 Н. Ә. Назарбаев

 Дүниедегі мамандық атаулының төресі-ұстаздық. «Мұғалім мамандығы- барлық мамандықтың анасы». Ұстаз – таудан cарқырай аққан тау өзені секілді, айналасына қуат беріп, жолында кездескендерді суымен нәрлендіріп, таудай қиындықтарды тастай домалатып, білімнің сар даласында тыныштық тауып, дамылдайды. Ұстаз - Жер деген әлемнің бетін көркейткен, шәкірттеріне шуақ төккен Күн-Ана. Ұстаз болу-ол жай ғана мамандық атауы емес. Ол адам баласына өмірлік бағытын көрсетуші. Ұстаз - Қаратаудың қойнауындай тереңде жатқан кенді ашып, білім мен ғылымның жемісінің дәмін таттыратын, армансызға арман ұялатып, қанатсызға дарын қанатын бітіретін ғажайып күш иесі.

  Менің мамандығым әлемдегі ең қажет мамандықтардың бірі. Ұстаз болу бұл менің жүрегімнің қалауы. Сондықтан өз мамандығымды мақтан тұтамын. Мен № 23 негізгі мектепте, бастауыш сынып оқушыларына ағылшын тілі пәнінен сабақ беремін. Ең алғаш «Ұстаз» деген атқа ие болуым да осы білім ұясынан басталды. № 23негізгі мектебіне өз мамандығым бойынша жұмысқа орналастым. Мектеп ұжымынан әрбір ұстаздың бойында болатын төзімділік, сыпайылық, тазалық, адамгершілік, еңбек сүйгіштік сияқты жақсы қасиеттерді бойыма сіңірдім. Мен әріптестерімнен қатар еңбек етіп, баланың бойына ақыл-білім дәнін сеуіп, аялап, көңілін табуды , алаламай сүйе білуді үйрендім. Менің шәкірттерім Капанова Айдана, Оразбай Гүлдана, Шарикова Виктория «Кенгуру-лингвист» атты халықаралық конкурстарға қатысуты. Аудандық пән олимпиадаларына Асет Жансая қатысып жүлделі орын алды. Аудандық жобаға Смагулова Лаура қатысты. Аудандық пікір-сайысқа Асет Дауиржан қатысып, мақтау қағазымен марапатталды. Республикалық сырттай байқауға Мауанов Темірлан қатысып мақтау қағазымен марапатталды.

 Ағылшын тілі пәнінің басқа пәндерден ерекшелігі де, артықшылығы да бар. Ерекшелігі сол – ғылымның қай саласымен де байланыстыра аласың. Өз еліңнің салт-дәстүрін үйрене отырып, өзге елдің де салт-дәстүрінен де хабардар боласың. Қазіргі заман талабына сай ғылым мен техниканың тілі-ағылшын тілі. Бүгінгі балғын – ертеңгі ел тізгінін ұстайтын азамат. Ендеше, сол азаматты заманға сай үш тілді жетік меңгерген, білімді тұлға етіп тәрбиелеу кезек күттірмейтін мәселе. Балалармен жұмыс жасау үлкен-бақыт. Пәк көңілді балалармен қарым-қатынас жасау маған қуаныш, шаттық сыйлайды. Өйткені, мен оларға, олар маған сенеді. Осы сенімнің болуы-әр мұғалімнің бақыты. Ағылшын тілін оқыту процесінде тілді дұрыс үйрету, ауызша сөйлеу, сауатты жазу, мәнерлеп оқыту өте маңызды. Ағылшын тілін үйрету барысында музыканың ықпалы зор. Ән тілдік қарым-қатынас құралы ретінде жаңа сөздер мен сөз тіркестері құралып оқушының сөздік қорының молаюына ықпал етеді.Ән,өлең тыңдау кезінде таныс лексика оқушы есінде тез жатталады.Шет тілінде ән айтып үйрену барысында оқушы дыбыстарды дұрыс атап үйренеді,сөйлемге дұрыс екпін қояды. Әнмен жұмыс барысында оқушының көңіл – күйі көтеріліп,тілге деген қызығушылығы арта түседі. Сабақ барысындағы әндер мұқият жас ерекшелігі ескеріліп таңдап алынуы тиіс. Сонымен қатар электронды оқулықтардың пайдасы өте зор.Сабақта электронды оқулықтарды пайдалану арқылы оқушының шығармашылық қабілетін арттыруға,ізденісін ұлғайтуға,танымдық көзқарасын қалыптастыруға, өзіндік жұмыстарды тез орындауға машықтанады. Бастауыш сынып барлық білімнің қалануының негізі.Бастауыш сынып оқушыларына нені үйретсең соны санасына сіңіретін нағыз нағыз қабылдау жасында болғандықтан,мейлі қандай тіл болмасын өте тез игеріп алуға болады.Үш тұғырлы тілді алға ұстаған қазіргі кезде біздің мектебімізде ағылшын тілі даярлық сыныбынан бастап өтуде. Балдырғандарымыз тіл жағындағы қадамын нық басса, алдағы болашақта нұрлы жолға қадам басуына негіз қаланады. Бастауыш сынып оқушыларының тілі  толық дамып жетілмегендіктен әрине,ағылшын тілі басында қиынырақ сезілгенімен,соңына келе біртіндеп қалыптасып,жатық әрі әдемі шет тілінде сөйлеуіне болады. Бастауыш сынып оқушылары ауыр сабақ жүгін алып жүре алмайтындықтан біз балаларды ағылшын тілінен жалықпауы үшін көбінесе жаңаша әдіc-тәсілдермен тәрбиелеуіміз қажет. Елдің болашағы келешек ұрпақтың қолында,яғни олар мұратты, тәртіпті болумен қатар мықты білім иесі болуы тиіс.Елбасмыз Н.Ә.Назарбаев «Болашақта өркениетті дамыған елдердің қатарына ену үшін хаман талабына сай білім қажет» деген сөздеріне ой жүгіртсек, мұғалім мамандығы менің парызым, алдыма білім алуға келген әр баланы оқыту, тәрбиелеу және өмір жолына дұрыс бағыттау болып табылады.

Қазіргі мұғалімдер өз жетістіктерін әртүрлі өлшеп түсіндіреді. Менің жұмысым бойынша пайызды өлшеу өте аса маңызды емес, бірақ мен үшін менің оқушыларымның кері байланыстарын сезіну маңызды. Кез-кеген мұғалім сияқты менде де кәсіби жетістікке арналған формула бар және ол өте қарапайым. Менің жетістігімнің формуласы: оқушыға деген махаббат, жұмысқа деген сүйіспеншілік, жауапкершілікпен шыдамдылық. Біріншіден, неге оқушыларға деген махаббаты бірінші болып келеді? Өйткені бәрі махаббаттан басталады. Біз оқушыларымызды махаббатпен тәрбиелейтін болсақ, онда көптеген табысқа қол жеткізе аламыз. Екіншіден, әр маман иесі өзі таңдаған мамандығын сүюі керек. Егерде сүйіспеншілікпен жұмыс атқарса, нәтижесі жақсы болады. Үшініден, кез-келген жағдайда бізге жауапкершілік қажет, әйтпесе табысқа жете алмаймыз. Әсіресе, мұғалім мамандығы бойынша бұл өте маңызды. Оқушыларымызға білім беріп қана қоймай, біз оқушыларымыздың өмірі мен денсаулығы үшін де жауапты боламыз. Төртіншіден, қазіргі таңда ұстаз болу үшін шыдамдылық қасиеті ең басты қасиеттердің бірі деп ойлаймын. Осы формуланы жұмысымда қолдану арқылы оқушылардың көздерінен түсіністік пен сыйластықты байқадым. Олар менімен бірге қуанады. Әрқашан оларды тыңдап, түсіну үшін уақыт табуға тырысамын. Көрнекті француз ағартушысы Жан-Жак Руссо айтқандай: «Ұстаз болу- өз уақытын аямау, өзгенің бақытын аялау» екеніне мен де көз жеткіздім. Мектептегі әріптестерім табыстың бір бөлігі болып табылады, өйткені олар сенен үйренеді, саған үйретеді және саған ақыл-кеңес береді. Білім беруде әріптестеріммен жаңашылдыққа бірге үйрену, бір-бірімізбен өзіміздің жұмыс тәжірибемізбен бөлісу, жеткен жетістігімізге қуану және қуанта білу маңызды болып табылады. Орыстың ұлы педагогі  К.Д. Ушинский: " Мұғалім өзінің білімін көтеріп отырғанда ғана мұғалім, ал оқуды,ізденуді тоқтатқаннан кейін оның мұғалімдігі жойылады." – деп айтқандай, мен үнемі іздену үстінде болуы керек. Сонда ғана жетістікке қол жеткізуге және оның жемісін көруге болады. Елбасы Н.Ә. Назарбаев «Болашақта еңбек етіп, өмір сүретіндер- бүгінгі мектеп оқушылары, мұғалім оларды қалай тәрбиелесе, Қазақстан сол деңгейде болады. Сондықтан ұстазға жүктелетін міндет ауыр»- деген еді. Сондықтан да біздер жоғары деңгейде біліммен қаруланып, оқушыларымызға сол білімді жеткізе білуіміз керек деп ойлаймын. Сонда ғана оқушыларымыз көптеген жетістіктерге жетеді.